32002R0933
L 144/22
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 933/2002 НА КОМИСИЯТА
от 31 май 2002 година
за разкриване и установяване на разпоредби за управлението на тарифни квоти за някои селскостопански продукти с произход от Швейцария и за отмяна на Регламент (ЕО) № 851/95
КОМИСИЯТА НА ЕВРОПЕЙСКИТЕ ОБЩНОСТИ
като взе предвид Договора за създаване на Европейската общност,
като взе предвид Решение 2002/309/ЕО, Евратом на Съвета и на Комисията относно Споразумението за научно-техническо сътрудничество от 4 април 2002 г. за сключване на седем споразумения с Конфедерация Швейцария (1), и по-специално Споразумението за търговия със селскостопански продукти (2), наричано по-долу „споразумението“, и по-специално член 2 от него,
като има предвид, че:
(1)
Необходимо е да се отворят тарифните квоти, посочени в приложение 2 към споразумението, и да се определят правилата за управлението им.
(2)
Тези тарифни квоти трябва да се управляват от органите на Общността и от държавите-членки, съгласно разпоредбите за управление на тарифните квоти, определени в членове 308а, 308б и 308в от Регламент (ЕИО) № 2454/93 на Комисията от 2 юли 1993 г. за установяване на разпоредби за прилагането на Регламент (ЕИО) № 2913/92 на Съвета за създаване на Митнически кодекс на Общността (3), последно изменен с Регламент (ЕО) № 444/2002 на Комисията (4).
(3)
За да се възползват от тези тарифни квоти, продуктите трябва да произхождат от Швейцария, съгласно правилата, посочени в член 4 от споразумението.
(4)
Тарифната квота за трапезните череши от код по НК 0809 20 95 заменя квотата за същия продукт под номер 09.0901, установена с Регламент (ЕО) № 851/95 на Съвета (5). Следователно този регламент става ненужен и следва да бъде отменен от датата на влизане в сила на споразумението.
(5)
Мерките, уредени с настоящия регламент, са съобразени със становището на комитета за митническия кодекс,
ПРИЕ НАСТОЯЩИЯ РЕГЛАМЕНТ:
Член 1
1. При спазване на разпоредбите на параграф 2, тарифните квоти за продуктите с произход от Швейцария, изброени в приложението към настоящия регламент, се разкриват всяка година, от 1 януари до 31 декември, и се обмитяват със ставките, посочени в същото приложение.
2. През 2002 г. тарифните квоти се разкриват от 1 юни до 31 декември. Годишните обеми се намаляват пропорционално на броя на месеците, за които са отворени въпросните квоти. Ако при изчисляването се получи част от тон, сметката се закръгля към следващия цял тон.
Член 2
Тарифните квоти, посочени в член 1 се управляват от Комисията, съгласно членове 308а, 308б, и 308в от Регламент (ЕИО) № 2454/93.
Член 3
Регламент (ЕО) № 851/95 се отменя, считано от 1 юни 2002 г.
Член 4
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 31 май 2002 година.